### Beslutningstema

I denne sag træffes beslutning om frigivelse af rådighedsmidler til anlæg af en dobbeltrettet cykelsti langs [adresse], mellem [adresse] og Frifelt.

### Sagsfremstilling

I juni 2024 meddelte Transportministeriet og Vejdirektoratet, at Tønder Kommune havde opnået statsligt tilskud til anlæg af en dobbeltrettet cykelsti langs [adresse] mellem [adresse] og Frifelt. Kontrakt og tilskudsbetingelser er modtaget og kontrakten er underskrevet efter budgetforliget i oktober 2024. Tilskuddet udgør 50% af udgiften og udgør 8.121.803 kr. Tilskuddet udbetales løbende i forhold til dokumenterede udgifter. Det forventes, at projektering og anlæg af cykelstien langs [adresse] vil strække sig over 2025 og 2026.

For at projektet kan realiseres og igangsættes, bliver det nødvendigt at erhverve arealer langs den planlagte sti. Som udgangspunkt ønsker Tønder Kommune, at indgå frivillig aftale omkring arealerhvervelse med de berørte lodsejere. Skulle det ikke være muligt, at indgå en frivillig aftale, agter Tønder Kommune at ekspropriere det nødvendige areal. Forvaltningen forventer, at erhvervelse af arealet vil være ukompliceret og foreslår, at forvaltningen bemyndiges til at indlede forhandlinger med lodsejerne.

Forvaltningen foreslår, at der af anlægspuljen 2025 til cykelstier (anlægsnr. 795) frigives et rådighedsbeløb på 4,854 mio. kr. til projektering og anlæg af den dobbeltrettede cykelsti langs [adresse], og at der til projektet på [adresse] frigives et rådighedsbeløb på 3,250 mio. kr. fra de afsatte midler på investeringsoversigten 2025 under Struktur og kapacitetsudvikling - Cykelstier.

### Økonomi

På investeringsoversigten 2025 er der afsat 4,854 mio. kr. til puljen til anlæg af cykelstier i 2025 samt afsat 3,250 mio. kr. under Struktur og kapacitetsudvikling - Cykelstipulje. Der udestår finansiering af 17.803 kr. i forhold til budgettet i ansøgningen og tilskuddet.

### Indstilling Fagchefen for Klima, Plan og Udvikling indstiller,

at der gives en anlægsudgiftsbevilling til projektering og anlæg af dobbeltrettet cykelsti langs [adresse] (anlægsnr. 1044) på 16.243.606 kr.

at det i budget 2025 afsatte rådighedsbeløb på 4,854 mio. kr. fra [adresse] og 3,250 mio. kr. afsat til [adresse] frigives,

at der gives en anlægsindtægtsbevilling på -8.121.803 kr. til Hedebovej finansieret af den statslige cykelpulje og frigives,

at forvaltningen bemyndiges til at optage forhandling med de berørte lodsejere, med henblik på at opnå en frivillig aftale om arealerhvervelse på ekspropriationslignende vilkår,

at ekspropriation til arealerhvervelsen indledes, hvis der ikke kan opnås forlig ved frivillig aftale, og

at indstillingen videresendes til Økonomiudvalget og Kommunalbestyrelsen.

**Beslutning fra Teknik- og Miljøudvalget, 14. januar 2025, pkt. 11:**

Indstilling anbefales.

**Beslutning fra Økonomiudvalget, 22. januar 2025, pkt. 17:**

Indstillingen anbefales.

### Beslutning

Indstillingen godkendt.

Gunner Danielsen Gad (V) deltog ikke i mødet.